## “Mans ciems, mana pilsēta - mans lepnums!”

## Lokālpatriotisma ideju konkursa 2023. gada

# Nolikums.

**Kas ir Lokālpatriotisma ideju konkurss?**

Valmieras novada centrs – Valmieras pilsēta – ir aktīva un ar jau zināmām pilsoniskas, iesaistošas sabiedrības tradīcijām. Šī konkursa ideja balstās vēlmē veicināt un atbalstīt pilsoniskas sabiedrības attīstību Valmieras novadā kopumā, gan pilsētā, gan arī dažādos novada ciemos un laukos, tādējādi izceļot novada dažādību un bagātību ikvienā kopienā.

Ideja ir motivēt un atbalstīt vietējo iedzīvotāju sadarbošanos savā kopienā, lai radītu tai papildus pievienoto vērtību - savas dzīvesvietas piederības sajūtas, unikālās identitātes un atpazīstamības stiprināšanu.

Šādā veidā, no nulles, radot ideju, kopā meklējot praktiskos risinājumus un pārvēršot to taustāmā labumā visiem kopienā dzīvojošajiem, tiek arī praktizētas un attīstītas labdarības un filantropijas iemaņas.

**1. Konkursa organizētājs:**

1.1. Lokālpatriotisma ideju konkursu“Mans ciems, mana pilsēta - mans lepnums!” organizē nodibinājums “Valmieras novada fonds” (turpmāk – VNF), reģ.nr. 40008093066, adrese – Garā iela 10, Valmiera.

**2. Konkursa mērķi un īstenošanas teritorija:**

2.1. Veicināt vietējā patriotisma attīstību, radīt praktiskas realizējamas, dzīvotspējīgas un interesantas idejas vietējo dzīvesvietu uzlabošanai. Piemēram, tas var būt gan kāda pašvaldības objekta attīstīšana (publiska pludmale, taciņas, soliņi utt.), jauna vides objekta radīšana pašvaldības teritorijā, gan notikumi un pasākumi, kas ir visai kopienai iesaistoši un pamanāmi.

2.2. Palīdzēt vietējiem iedzīvotājiem kooperēties un iemācīties ar dažādiem rīkiem piesaistīt praktisku un finansiālu atbalstu no Valmieras novadā dzīvojošajiem līdzcilvēkiem, kuri vēlētos radīto ideju atbalstīt, lai šo projektu padarītu par realizējamu.

2.3. Popularizēt labdarības un filantropijas ideju plašākā, t.skaitā lauku sabiedrībā, kas ir nepastarpināta, t.i. cilvēks atrod cilvēku vai pats rada platformu, pasākumu, kas piesaista atbalstītāju uzmanību.

2.4. Ideja var tikt īstenota tikai Valmieras novadā.

**3. Dalībnieku kvalifikācija:**

3.1. Konkursā drīkst piedalīties visi Valmieras novada iedzīvotāji neatkarīgi no to vecuma vai izcelsmes.

3.2. Konkursa idejas iesniedzējs ir viens no idejas īstenošanas dalībniekiem. Vēlamais skaits dalībnieku, kas attīsta kopā vienu ideju ir **3 vai vairāk**, tādā veidā motivējot sadarbību kopienā.

3.2. Iesaistīties var privātpersonas un nevalstiskas organizācijas, ja vien projekts tiek īstenots Valmieras novadā.

**4. Ideju iesniegšana:**

4.1. Dalībnieki ir atbildīgi par to, lai idejas būtu saskaņā ar morāles principiem, sabiedrības interesēm un likumiem.

4.2. Pieteikuma veidlapu var aizpildīt un iesniegt Valmieras novada fonda mājaslapā līdz **2023. gada 30. septembrim (ieskaitot).**

**5. Vērtēšanas kritēriji:**

5.1.Idejām ir jābūt vērstām uz vietējās kopienas attīstību un lokālpatriotismu (ar realizēto ideju

varēs lepoties ne tikai es pats, bet arī kaimiņi un vietas ciemiņi).

5.2. Idejas nedrīkst tikt vērstas uz uzņēmējdarbību vai popularizēt kādas juridiskas personas.

5.3. Iesniegtās idejas tiks vērtētas pēc to potenciālās ietekmes uz vietējo sabiedrību,

praktiskuma, radošuma, ilgtspējības.

5.4. Pieteikuma vērtēšanu veiks VNF pārstāvji.

5.5. Ja tiek pārkāptas prasības, kuras aprakstītas nolikuma 3.punkta apakšpunktos, tad pieteikums netiek izskatīts.

5.6. Pieteikumi tiks izskatīti divu nedēļu laikā pēc konkursa beigu termiņa.

**6. Uzvarētāju paziņošana:**

6.1. Pēc visu atbilstošo pieteikumu izskatīšanas, tiks paziņoti divi uzvarētāji. Rezultāti tiks paziņoti līdz 2023.gada 15.oktobrim.

6.2. VNF ar uzvarētājiem sazināsies personīgi, izmantojot viņu norādīto saziņas veidu

pieteikuma veidlapā.

**7. Atbalsta saņemšana:**

7.1. VNF atbalstīs uzvarētāju ar cilvēka resursa palīdzību – tiks piesaistīts sabiedrisko attiecību

speciālists lokālpatriotisma idejas detalizētai izstrādei.

7.2. Tiks sniegts informatīvs un izglītojošs atbalsts idejas reklāmas kampaņas izveidei un idejas

popularizēšanai.

7.3. Palīdzība platformu izveidē ar idejas atbalstītājiem, piemēram, sarunājot telpas iedzīvotāju

sapulcēm, izveidojot preses relīzes un palīdzot sarunās ar pašvaldību pārstāvjiem.

7.5. Atbalsts no sabiedrisko attiecību speciālista kopā ar konkursa uzvarētājiem meklējot

ziedotājus, kuriem tiks dota iespēja palīdzēt idejas izveidei gan finansiāli, ar ziedojumiem, gan

izteikt atbalstu darba un bartera veidā, lai īstenotu uzvarētāju ideju.

**8. Atbildība:**

8.1. Konkursa organizatori neuzņemas atbildību par jebkādām juridiskām sekām, kas varētu

rasties saistībā ar iesniegtajām idejām.

8.2. Ideju īstenošanas laikā VNF ir mentora un konsultanta loma.

8.3. Dalībnieki ir atbildīgi par iesniegto informāciju un garantē, ka tā ir patiesa un neaizskar

trešo personu tiesības.

**9. Publicitāte:**

10.1. Dalībnieki piekrīt, ka iesniegtās idejas var tikt izmantotas, lai veicinātu vietējo patriotisma

attīstību Valmieras novadā.

10.2. Dalībnieku personas dati tiks izmantoti tikai konkursa mērķiem un netiks atklāti trešajām

personām bez iepriekšējas piekrišanas.

**Papildu informācija un jautājumi konkursa idejas izstrādes laikā?**

 Stefānija Zujāne, ideju konkursa sabiedrisko attiecību speciāliste

 E‑pasts: stefanija.zujane@vnf.lv

 Tālrunis: 29397584